钦定古今图书集成/明伦汇编/氏族典/第322卷 > 《廖用贤尚友录》 > 滕康
## 钦定古今图书集成/明伦汇编/氏族典/第322卷 > 《廖用贤尚友录》 > 滕康

按《宋史滕康传》：“康字子济，应天府宋城人。登崇宁五
年进士第，又中词学兼茂科，除秘书省正字，迁著作
佐郎，尚书工部、礼部员外郎，国子司业。靖康二年，进
太常少卿，屡擢端明殿学士，同签书枢密院事。建炎
三年，上请太后奉神主如江西，以康从卫至洪州。刘
光世护江不密，金人绝而渡，康等仓卒奉太后趋虔”
州。殿中侍御史张廷寿论康，责授康秘书少监，永州
居住。未几，许自便，复左朝请大夫、提举明道宫。绍兴
二年，卒。